cyanic-selkie/wikianc huggingface dataset:
Πρωτάθλημα ποδοσφαίρου 1961 για την άνοδο στην Α΄ Εθνική κατηγορία
Πηγές
Κατηγορία:Β΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 1960-1961
Εκλογική περιφέρεια Ημαθίας
Υπάγεται στην Περιφέρεια Κεντρικής Μακεδονίας και είναι η 30η σε πληθυσμό στην Ελλάδα με 135.376 εγγεγραμμένους ψηφοφόρους σύμφωνα με τους εκλογικούς καταλόγους του 2019. Εκλέγει τέσσερεις βουλευτές στο Ελληνικό Κοινοβούλιο.
Διαιρείται σε τρεις δήμους βάσει της τρέχουσας διοικητικής διαίρεσης της Ελλάδας (που διαμορφώθηκε με το μεταρρυθμιστικό Πρόγραμμα «Καλλικράτης» (3852/2010) το οποίο είναι σε ισχύ από την 1η Ιανουαρίου 2011) οι οποίοι είναι οι ακόλουθοι:
Βουλευτικές Εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 στην Ημαθία. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.
Ευρωεκλογές
Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1999 στην Ημαθία. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.
Παραπομπές
Ημαθιας
Χελιδώνα Ευρυτανίας
Για συνώνυμο οικισμό δείτε το λήμμα: Χελιδώνα Έβρου
Η Χελιδώνα είναι μικρός ορεινός οικισμός του Νομού Ευρυτανίας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στον Δήμο Καρπενησίου. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ποταμιάς ως έδρα του ομώνυμου πρώην δημοτικού διαμερίσματος.
Με το ΦΕΚ 81Α της 14/05/1928 μετονομάστηκε από Λάστοβο σε Χελιδώνα, ομοίως και η τότε Κοινότητα.
Τοποθεσία
Το χωριό βρίσκεται στο νότιο τμήμα της Ευρυτανίας και είναι χτισμένο σε υψόμετρο περίπου από 540 έως 690 μέτρα, στις νότιες υπώρειες του όρους Τέμπλα απέναντι από τις νοτιοδυτικές υπώρειες του όρους Χελιδόνα. Νότια του χωριού βρίσκεται το σημείο σμίξης του Τρικεριώτη ποταμού με τον χείμαρρο Βαθύ Διάσελο. Εγγύς του βρίσκεται η θέση «Πλατανάκι» απέχοντας 2 χλμ. από αυτή. Στις απέναντι του Τρικεριώτη πλαγιές βρίσκονται τα χωριά Βελωτά και Παρηγόρης. Απέχει από το Καρπενήσι 29 χλμ. και 67 χλμ. από το Αγρίνιο.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Ευρυτανίας Κατηγορία:Δήμος Καρπενησίου Κατηγορία:Δήμος Ποταμιάς Ευρυτανίας
Χριστιανός Λουδοβίκος Β΄ του Μεκλεμβούργου-Σβερίν
Ο Χριστιανός-Λουδοβίκος Β΄, γερμ. Christian-Ludwig II (15 Μαΐου 1683 - 30 Μαΐου 1756) ήταν δούκας του Μεκλεμβούργου-Σβερίν (1747-1756).
Βιογραφία
Ήταν ο τρίτος γιος του Φρειδερίκου δούκα του Μεκλεμβούργου-Γκράμπο και της Χριστίνας-Βιλελμίνης, κόρης του Γουλιέλμου-Χριστοφόρου λαντγκράβου της Έσσης-Χόμπουρκ.
Το 1756 απεβίωσε στο Σβερίν σε ηλικία 73 ετών.
Οικογένεια
Νυμφεύτηκε το 1714 την εξαδέλφη του Γουσταύα-Καρολίνα, κόρη του Αδόλφου-Φρειδερίκου Β΄ δούκα του Μεκλεμβούργου-Στρέλιτς και είχε τέκνα:
Παραπομπές
Κατηγορία:Οίκος του Μεκλεμβούργου
Κωνσταντίνος Καραϊωάννης
Ο Κωνσταντίνος Καραϊωάννης (18ος αι.) ήταν Έλληνας λόγιος και ιατρός.
Βιογραφικά στοιχεία
Γεννήθηκε στα Τρίκαλα στα μέσα του 18ου αιώνα και σπούδασε ιατρική στο Πανεπιστήμιο της Νάπολης. Υπήρξε αρχίατρος στα ανάκτορα του Ηγεμόνα της Μολδαβίας Γρηγορίου Γ΄ Γκίκα μεταξύ 1764 και 1769. Παράλληλα ασχολήθηκε με την οργάνωση των ελληνικών σχολείων της περιοχής με βάση τα ευρωπαϊκά πρότυπα της εποχής και δίδαξε στη Σχολή του Ιασίου. Όταν καθαιρέθηκε, μετέβη στη Ρωσία και μετέπειτα στα Ιωάννινα, όπου εξάσκησε το ιατρικό επάγγελμα, «εκτιμώμενος υπό πάντων, Ελλήνων και Τούρκων». Χαρακτηριστικά, όταν ο Πασάς της Λάρισας ασθένησε βαριά, κρίθηκε απαραίτητη η μετάβαση του Καραϊωάννη στη Λάρισα για να τον θεραπεύσει. Υπήρξε ένας από τους πλέον διακεκριμένους ιατροφιλοσόφους της εποχής του.
Κατά τη διάρκεια του βίου του ο Καραϊωάννης έγραψε δύο συγγράμματα, τα Σύνοψις Λογικής και Γραμματική (1796). Πέθανε στη γενέτειρα του.
Εξωτερικοί σύνδεσμοι
Κατηγορία:Έλληνες ιατροί του 18ου αιώνα Κατηγορία:Έλληνες λόγιοι του 18ου αιώνα
Σουνυέρ της Βαρκελώνης
Ο Σουνυέρ της Βαρκελώνης, (Καταλανικά ː Sunyer I, Suniario I, 870 - 950) από τον Οίκο της Βαρκελώνης ήταν κόμης της Βαρκελώνης, της Ζιρόνας και της Οσόνας (911 - 947).
Βιογραφία
Ήταν ο δευτερότοκος γιος του Βιλφρέδου Α΄ του Δασύτριχου κόμη της Βαρκελώνης, Ζιρόνας, Οζόνας, Ουρζέλ & Σερδάνια και της Γουινιδίλδα, κόρης του Βαλδουίνου Α΄ του Σιδηρόχειρα πρώτου κόμη της Φλάνδρας. Μεγαλύτερος αδελφός του ήταν ο Βιλφρέδος Β΄ της Βαρκελώνης Όταν ο πατέρας του απεβίωσε το 897, συνεργάστηκε μαζί με τον Βιλφρέδο Β΄ στη διακυβέρνηση των κομητειών. Δεν διοικούσε ανεξάρτητα, ώσπου ο μεγαλύτερος αδελφός του απεβίωσε το 911.
Το 913/920 απεβίωσε ο θείος του Ραδούλφ κόμης της Μπεζαλού και δημιουργήθηκε διένεξη του Σουνυέρ και του νεότερου αδελφού του Μιρό Β΄ κόμη της Σερδάνια για τη διαδοχή στη Μπεζαλού. Τελικά ο πρώτος παραιτήθηκε των αξιώσεών του στη Μπεζαλού και το ίδιο έκανε ο δεύτερος για την κομητεία της Βαρκελώνης.
Οικογένεια
Νυμφεύτηκε το 914 την Αϊμίλδα από την οποία είχε μία κόρη:
Πηγές
Κατηγορία:Οίκος της Βαρκελώνης
Ζαν-Μπατίστ Καρπώ
Ο Ζαν-Μπατίστ Καρπώ (Jean-Baptiste Carpeaux, 11 Μαΐου 1827 – 12 Οκτωβρίου 1875) ήταν Γάλλος γλύπτης, ο οποίος θεωρείται ο σημαντικότερος της εποχής του και τα έργα του οποίου αποτελούν προανάκρουσμα της γλυπτικής του Ογκύστ Ροντέν.
Ο Καρπώ γεννήθηκε στην πόλη Βαλανσιέν (Valenciennes) της βόρειας Γαλλίας το 1827. Σπούδασε γλυπτική από το 1844 στη Σχολή Καλών Τεχνών του Παρισιού και για ένα διάστημα υπήρξε μαθητής του διάσημου Γάλλου γλύπτη Φρανσουά Ρυντ (Francois Rude, 1784 – 1855). To 1854 κέρδισε το βραβείο της Ρώμης, που του έδωσε τη δυνατότητα να παραμείνει στη Ρώμη για επτά χρόνια (1854 – 1861), όπου και επηρεάστηκε από τα έργα των Ιταλών γλυπτών της Αναγέννησης Μιχαήλ Αγγέλου, Ντονατέλο και Βερόκιο. Κατά τα τελευταία χρόνια της ζωής του υπέφερε από μανία καταδίωξης. Πέθανε στις 12 Οκτωβρίου 1875 σε ηλικία 48 ετών στην πόλη Κουρμπεβουά (Courbevoie) της Γαλλίας.
Η φήμη του Καρπώ εδραιώθηκε με το έργο του σε μπρούντζο «Ο Ουγκολίνο και οι γιοι του» (1861, Ugolin et ses fils, Μητροπολιτικό Μουσείο Τέχνης, Νέα Υόρκη), με πολλές άλλες παραλλαγές του σε άλλα μουσεία, μεταξύ των οποίων και αυτή στο Μουσείο Ορσέ του Παρισιού. Από τα πιο γνωστά του έργα είναι «Η Κρήνη των Τεσσάρων Ηπείρων του Κόσμου» (1873, Fontaine des Quatre Parties du Monde) στον Κήπο Μάρκο Πόλο στο Παρίσι, με τις τέσσερις γλυπτές γυναικείες μορφές που κρατούν τη γήινη σφαίρα και αντιπροσωπεύουν τις τέσσερις ηπείρους Ασίας, Ευρώπης, Αμερικής και Αφρικής.
Το διασημότερο όμως έργο του Καρπώ είναι «Ο Χορός» (La Danse), που ολοκληρώθηκε το 1869 και αποτελεί ένα γλυπτικό σύνολο στην πρόσοψη της Όπερας Γκαρνιέ του Παρισιού. Η ρεαλιστική προσέγγιση του θέματος με τις γυμνές γυναικείες μορφές προκάλεσε έντονες αντιδράσεις στους ακαδημαϊκούς κύκλους και κατηγορήθηκε ως ανήθικο.
Πηγές
Κατηγορία:Γάλλοι γλύπτες
Α΄ κατηγορία ΕΠΟΛ 2014-15
Η Α΄ κατηγορία ΕΠΟΛ 2014-15 αποτέλεσε το 58ο πρωτάθλημα στη Α΄ κατηγορίας ΕΠΟΛ. Το πρωτάθλημα κέρδισε η Αναγέννηση Τραχωνίου για δεύτερη φορά στην ιστορία της.
Σύστημα διεξαγωγής
Στο πρωτάθλημα της Α΄ κατηγορίας ΕΠΟΛ 2014-15 συμμετείχαν 12 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς.
Σύμφωνα με την προκήρυξη υποβιβάστηκαν οι 3 τρεις τελευταίες ομάδες. Ωστόσο πριν από την έναρξη του πρωταθλήματος της περίοδο 2015-16, η και η  αποχώρησαν από το πρωτάθλημα ενώ η  που είχε εξασφαλίσει την άνοδο της μέσω του πρωταθλήματος Β΄ κατηγορίας ΕΠΟΛ 2014-15 ζήτησε όπως συνεχίσει στη Β΄ κατηγορία. Έτσι, και οι 3 ομάδες που είχαν υποβιβαστεί από την Α΄ κατηγορία ΕΠΟΛ 2014-15 συνέχισαν στην κατηγορία.
Η πρωταθλήτρια ομάδα εξασφάλιζε τη συμμετοχή της στο Πρωτάθλημα Πρωταθλητριών ΣΤΟΚ 2015. Επιπρόσθετα, η πρωταθλήτρια ομάδα και οι ομάδες που τερμάτιζαν στην δεύτερη και τρίτη θέση είχα δικαίωμα συμμετοχή στο Πρωτάθλημα Ένταξης ΣΤΟΚ 2015, μέσα από τα οποίο καθορίζονταν οι ομάδες που θα συμμετείχαν την επόμενη ποδοσφαιρική περιόδο στην Επίλεκτη Κατηγορία ΣΤΟΚ 2015-16.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 2013-14, στο πρωτάθλημα της περιόδου 2014-15 συμμετείχαν οι τρεις πρώτες ομάδες του πρωταθλήματος Β΄ κατηγορίας 2013-14, και. Στο πρωτάθλημα δεν συμμετείχε ο Κούρης Ερήμης ο οποίος προβιβάστηκε στο πρωτάθλημα Δ΄ κατηγορίας 2014-15 μέσω του πρωταθλήματος ένταξης ΣΤΟΚ 2014 και ομάδες Δόξα Πολεμιδιών και που είχαν υποβιβαστεί στο πρωτάθλημα Β΄ κατηγορίας 2014-15.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.
Βαθμολογία
Η τελική βαθμολογία του πρωταθλήματος ήταν:
Πηγή:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
α Η ΑΕΠ Πολεμιδιών δεν δήλωσε συμμετοχή στο Πρωτάθλημα ένταξης ΣΤΟΚ 2015.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Πηγή:
Δείτε επίσης
Κατηγορία:Α΄ κατηγορία ΕΠΟΛ Κατηγορία:Εγχώρια ποδοσφαιρικά πρωταθλήματα 2014–2015
Ziggo Dome
Το Ziggo Dome είναι ένα κλειστό στάδιο στο Άμστερνταμ της Ολλανδίας. Ονομάστηκε έτσι από την καλωδιακή τηλεοπτική εταιρία Ziggo. Το 2014, ανακοινώθηκαν τα Ziggo Dome Awards, αναδεικνύοντας τους καλλιτέχνες που ερμήνευαν στο στάδιο.
Αρχιτεκτονική
Το Ziggo Dome σχεδιάστηκε από τους Benthem Crouwel Architects. Ωστόσο, το όνομα 'Dome' (θόλος) παραπέμπει σε θόλο, αλλά δεν υπάρχουν κυκλικά σχήματα πάνω στο στάδιο. Το κτήριο έχει σχήμα τετράγωνου, το μέγεθος είναι 90 με 90 μέτρα, με ύψος 30 μέτρα. Στο εξωτερικό μέρος του Ziggo Dome, σε μαύρο φόντο, είναι πλήρως επενδεδυμένο με συνολικά 840.000 φώτα LED, όπου μπορούν να εμφανιστούν εικόνες βίντεο.
Το κτίριο έχει σχεδιαστεί για ενισχυμένη μουσική, αλλά είναι πολλαπλών χρήσεων και μπορεί επίσης να είναι κατάλληλο για διαγωνισμούς τένις και korfball, πισίνα ολυμπιακών διαστάσεων ή παγοδρόμιο με ελάχιστες προσαρμογές.
KOGAS
Η Korea Gas Corporation (KOGAS) είναι δημόσια εταιρεία φυσικού αερίου της Νότιας Κορέας που ιδρύθηκε από την κυβέρνηση της Κορέας το 1983. Η KOGAS έχει εξελιχθεί στη μεγαλύτερη εταιρεία εισαγωγής LNG και λειτουργεί τέσσερις τερματικούς σταθμούς επαναεριοποίησης LNG και 4.945 χιλιόμετρα αγωγών φυσικού αερίου στη Νότια Κορέα. O Hee-Bong Chae είναι Πρόεδρος της KOGAS από το 2019. Η εταιρεία έχει μερίδιο στην πλωτή εγκατάσταση υγροποιημένου φυσικού αερίου Prelude στην Αυστραλία, μαζί με τους επενδυτές Shell, Inpex Corporation και CPC Corporation. Είναι η μεγαλύτερη πλωτή δομή παραγωγής στον κόσμο. Η παραγωγή ξεκίνησε τον Δεκέμβριο του 2018.
Ziggo Dome
Αξιοσημείωτα γεγονότα
Το Ziggo Dome έχει χρησιμοποιηθεί σε μεγάλο βαθμό για συναυλίες. Aπό το 2017, κατατάσσεται πίσω από το Madison Square Garden, το SSE Hydro, τo Manchester Arena και το O2 Arena του Λονδίνου ως 5ο πολυάσχολο συναυλιακό χώρο στον κόσμο.
KOGAS
Παραπομπές
Κατηγορία:Επιχειρήσεις στη Νότια Κορέα Κατηγορία:Εταιρίες φυσικού αερίου
Ziggo Dome
Αξιοσημείωτα γεγονότα
Από το 2016, ο τελικός της Korfbal League, η μεγαλύτερη Korfball league στην Ολλανδία, λαμβάνει χώρα στο Ziggo Dome μέχρι το 2019. Αυτό ανακοινώθηκε από τον ολλανδικό φορέα διοίκησης του korfball τον Ιούλιο του 2015. Προηγουμένως, η εκδήλωση διεξήχθη εδώ και πάνω από 30 χρόνια στο Ahoy Rotterdam.
Επιπλέον ιστοσελίδες
Κατηγορία:Αθλητικές εγκαταστάσεις στην Ολλανδία
Οι εύθυμες Κυράδες του Ουίνδσορ
μικρογραφία | Η κυρία Φορντ και ο Φάλσταφ πίνακας του Τζον Μέιζι Ράιτ, 1810 Οι εύθυμες Κυράδες του Ουίνδσορ (Αγγλικά: The Merry Wives of Windsor) είναι μια κωμωδία του Ουίλλιαμ Σαίξπηρ, όπου διακωμωδούνται σε μορφή φάρσας τα ερωτικά παθήματα του Φάλσταφ, ενός ξεπεσμένου ιππότη, γνωστού από το ιστορικό δράμα Ερρίκος Δ’.
Χαρακτήρες
μικρογραφία | Ο Φάλσταφ πίνακας του Έντουαρντ φον Γκρούτσνερ, 1910
Ιστορικό χαρακτήρων
Ο Σαίξπηρ αρχικά είχε ονομάσει τον Φάλσταφ «Τζον Ολντκάστλ». Ο Λόρδος Κόμπαμ, απόγονος του πραγματικού Τζον Όλντκαστλ (π. 1417), παραπονέθηκε, αναγκάζοντας τον Σαίξπηρ να αλλάξει το όνομα. Το όνομα Φάλσταφ ίσως είναι εμπνευσμένο από τον σερ Τζον Φάλστοφ (1380 – 1459), Άγγλο γαιοκτήμονα και ιππότη του ύστερου Μεσαίωνα, που πολέμησε στον Εκατονταετή Πόλεμο. μικρογραφία | Ο Φάλσταφ και η κυρά Κουΐκλι πίνακας του Φράνσις Φίλιπ Στέπανοφ, 1840
Ο ρόλος της Κουΐκλι στις Εύθυμες κυράδες του Ουίνδσορ είναι αρκετά διαφορετικός από τον ρόλο της στα άλλα έργα έτσι ώστε ορισμένοι κριτικοί έχουν προτείνει ότι δεν μπορεί να είναι ο ίδιος χαρακτήρας. Στον Ερρίκο τον Ε'  αναφέρεται ως Νελλ Κουΐκλι, βρίσκεται με τον Φάλσταφ στο νεκροκρέβατό του και περιγράφει τον θάνατό του στους φίλους του. Είναι παντρεμένη με τον ακόλουθο του Φάλσταφ, τον Πίστολ, παρόλο που είχε προηγουμένως αρραβωνιαστεί με τον δεκανέα Νυμ. Ενώ ο Πίστολ λείπει στη Γαλλία, λαμβάνει ένα γράμμα από το οποίο μαθαίνει ότι ο άντρας της πέθανε έχοντας υποκύψει στην σύφιλη. μικρογραφία | Ο Φάλσταφ κοροϊδεύει τη μύτη του Μπάρντολφ πίνακας του Τζον Κωζ, 1820
Υπόθεση
Το έργο διαδραματίζεται στην πόλη του Ουίνδσορ και στο δάσος γύρω από αυτήν. Δεδομένου ότι η δράση λαμβάνει χώρα μεταξύ της εμφάνισης του χαρακτήρα του Φάλσταφ στο ιστορικό δράμα του Σαίξπηρ Ερρίκος ο Δ'  Μέρος 2ο και του θανάτου του στον Ερρίκο τον Ε' , η πλοκή μπορεί να χρονολογηθεί στα πρώτα χρόνια του 15ου αιώνα.
Πράξη 1
Ο δικαστής Σάλλοου και ο ανιψιός του ο Σλέντερ συνοδεύουν τον κληρικό σερ Χιου στο σπίτι των Πέιτζ. Εκεί συναντούν τον σερ Τζον Φάλσταφ, τον οποίο ο Σάλλοου κατηγορεί ότι του σκότωσε το ελάφι του, ενώ ο Σλέντερ κατηγορεί τους άνδρες του Φάλσταφ ότι τον λήστεψαν. Ο Φάλσταφ συναντά την κυρία Φορντ και την κυρία Πέιτζ και ο Σλέντερ προσπαθεί αδέξια να φλερτάρει την Άννα Πέιτζ. Ο σερ Χιου στέλνει με τον Σιμπλ, τον υπηρέτη του Σλέντερ, ένα γράμμα στην κυρά Κουΐκλι, ζητώντας της να μεσολαβήσει στην Άννα Πέιτζ για λογαριασμό του Σλέντερ, που θέλει να την παντρευτεί. Ο Φάλσταφ, έχοντας απεγνωσμένη ανάγκη από χρήματα, απολύει τον υπηρέτη του Μπάρντολφ, ο οποίος μπαίνει στην υπηρεσία του ιδιοκτήτη του ξενοδοχείου «Η Καλτσοδέτα». Ο Φάλσταφ σχεδιάζει να ξελογιάσει την κυρία Φορντ και την κυρία Πέιτζ για να βάλει χέρι στα πλούτη των συζύγων τους. Με αυτό το σκοπό, τους στέλνει δύο πανομοιότυπα ερωτικά γράμματα. Όταν ο Πίστολ και ο Νυμ αρνούνται να ενεργήσουν ως μεσολαβητές του, τους απολύει από την υπηρεσία του. Τότε αυτοί συνωμοτούν μεταξύ τους για να τον εκδικηθούν. Όταν ο Σιμπλ παραδίδει το γράμμα του σερ Χιου στην κυρά Κουΐκλι, γίνεται αντιληπτός από τον εργοδότη της, τον δόκτορα Καγιού (άλλος ένας από τους μνηστήρες της Άννας). Έξαλλος με τον σερ Χιου επειδή μεσολάβησε εκ μέρους του Σλέντερ, ο δρ. Καγιού γράφει στον σερ Χιου, προκαλώντας τον σε μονομαχία.
Πράξη 2
Η κυρία Φορντ και η κυρία Πέιτζ συγκρίνουν τα ερωτικά γράμματα του Φάλσταφ, βλέπουν ότι είναι ολόιδια και αποφασίζουν να τον εκδικηθούν. Ο Πίστολ και ο Νυμ λένε στους κύριους Φορντ και Πέιτζ τα σχέδια του Φάλσταφ για τις συζύγους τους και η ζήλια του Φορντ φουντώνει. Κανονίζει να μεταμφιεστεί σε έναν άντρα ονόματι Μπρουκ και να πλησιάσει τον Φάλσταφ κάνοντας ότι είναι ερωτευμένος με την κυρία Φορντ αλλά δεν μπορεί να την κατακτήσει. Με την υπόσχεση γενναίας αμοιβής, ο Φάλσταφ υπόσχεται στον Μπρουκ να κερδίσει την κυρία για εκείνον και μετά να του την παραχωρήσει. Ο ξενοδόχος και ο Σάλλοου ξεκινούν με τον Πέιτζ για να βρουν τον Δρ. Καγιού και τον σερ Χιου, οι οποίοι αποπροσανατολίζονται από τις εσκεμμένα εσφαλμένες οδηγίες του ξενοδόχου. Ο Φάλσταφ λαμβάνει πρόσκληση από την κυρία Φορντ να την επισκεφθεί. Στη συνέχεια δέχεται τα χρήματα του Μπρουκ με αντάλλαγμα την υπόσχεσή του να ξελογιάσει την κυρία Φορντ. Ο κύριος Φορντ σχεδιάζει να αιφνιδιάσει τη σύζυγό του με τον Φάλσταφ. Ο Δρ. Καγιού γίνεται έξαλλος όταν ο Σερ Χιου αποτυγχάνει να τον συναντήσει για τη μονομαχία τους. Ο ξενοδόχος κατευνάζει τον θυμό του λέγοντάς του ότι θα φροντίσει να συναντήσει την Άννα Πέιτζ.
Πράξη 3
Ο Πέιτζ, ο Σάλλοου και ο Σλέντερ βρίσκουν τον Σερ Χιου, ο οποίος περιμένει να μονομαχήσει με τον Δρ Καγιού. Όταν ο Δρ Καγιού και ο Σερ Χιου, συναντώνται τελικά, συμφιλιώνονται και σχεδιάζουν εκδίκηση εναντίον του ξενοδόχου που τους εμπόδισε να μονομαχήσουν. Ο Φορντ, γνωρίζοντας την επίσκεψη του Φάλσταφ στην κυρία Φορντ, μαζεύει όσους περισσότερους άντρες μπορεί για να πάνε μαζί του στο σπίτι του, υποσχόμενος ότι θα τους περιμένει εκεί ωραία διασκέδαση. Η κυρία Φορντ και η κυρία Πέιτζ ξεκινούν την εκδίκησή τους εναντίον του Φάλσταφ. Καθώς ο Φάλσταφ συναντά την κυρία Φορντ, καταφθάνει η κυρία Πέιτζ με την είδηση της επικείμενης άφιξης του κυρίου Φορντ. Ο Φάλσταφ χώνεται σε ένα μεγάλο καλάθι με άπλυτα και έτσι κρυμμένος κάτω από τα βρώμικα ρούχα, μεταφέρεται από τους υπηρέτες, που έχουν λάβει εντολή να πετάξουν το περιεχόμενο του καλαθιού στο ποτάμι. Καθώς ο Φορντ ψάχνει μάταια για τον Φάλσταφ, οι δυο κυρίες σχεδιάζουν περαιτέρω εκδίκηση εναντίον και των δύο ανδρών. Το κόρτε του Φέντον με την Άννα Πέιτζ διακόπτεται πρώτα από τον αντίπαλό του τον Σλέντερ και μετά από τους εχθρικούς γονείς της κοπελιάς. Ο Φάλσταφ συμφωνεί για άλλη μια φορά να επισκεφτεί την κυρία Φορντ και ενημερώνει ξανά τον Μπρουκ για τα σχέδιά του.
Πράξη 4
Ο Ουίλιαμ, ο μικρός γιος του κυρίου και της κυρίας Πέιτζ, εξετάζεται στα λατινικά από τον Σερ Χιου. Η επίσκεψη του Φάλσταφ στην κυρία Φορντ, διακόπτεται ξανά από την κυρία Πέιτζ, και πάλι με τα νέα ότι καταφθάνει ο κύριος Φορντ. Αυτή τη φορά οι γυναίκες στήνουν τη φυγή του Φάλσταφ ντύνοντάς τον σαν μια ηλικιωμένη χοντρή γυναίκα, θεία της υπηρέτριας της κυρίας Φορντ, την οποίαν μισεί ο κύριος Φορντ. Ο κύριος Φορντ τις βρέχει για τα καλά στον μεταμφιεσμένο Φάλσταφ και τελικά τον πετάνε με τις κλωτσιές έξω από το σπίτι. Εμφανίζονται κάποιοι περαστικοί Γερμανοί που θέλουν να νοικιάσουν τα άλογα του ξενοδόχου. Η κυρία Πέιτζ και η κυρία Φορντ, έχοντας αποκαλύψει πλήρως τις σχέσεις τους με τον Φάλσταφ στους συζύγους τους, συνωμοτούν μαζί τους για να ταπεινώσουν δημόσια τον Φάλσταφ εκείνο το βράδυ στο δάσος του Ουίνδσορ. Ο κύριος και η κυρία Πέιτζ σχεδιάζουν να εκμεταλλευτούν την ευκαιρία για να παντρέψουν την κόρη τους με τον μνηστήρα της επιλογής τους. Ο κύριος Πέιτζ θέλει να την δώσει στον Σλέντερ, ενώ η κυρία Πέιτζ προτιμά τον δρ. Καγιού. Ο κύριος Πέιτζ και η σύζυγός του θέλουν και οι δύο να βάλουν τον δικό τους υποψήφιο γαμπρό να απαγάγει την Άννα για να τη παντρευτεί. Η Άννα ωστόσο ειδοποιεί τον αγαπημένο της Φέντον. Ο ξενοδόχος μαθαίνει ότι τα άλογά του έχουν κλαπεί. Η κυρά Κουΐκλι προσεγγίζει τον Φάλσταφ με μια ακόμη πρόσκληση για να συναντήσει την κυρία Φορντ και την κυρία Πέιτζ. Ο ξενοδόχος καλείται να βρει έναν εφημέριο για να παντρέψει την Άννα με τον Φέντον το ίδιο βράδυ.
Πράξη 5
Ο Φάλσταφ, έχοντας συμφωνήσει να συναντήσει την κυρία Πέιτζ και την κυρία Φορντ, υπόσχεται επιτυχία στον Μπρουκ. Ο Σλέντερ ετοιμάζεται να κλέψει με την Άννα Πέιτζ. Ο Δρ Καγιού περιμένει να κλέψει την Άννα Πέιτζ. Η κυρία Πέιτζ και η κυρία Φορντ ακολουθούν το σχέδιό τους. Η κυρία Πέιτζ και η κόρη της Άννα, μαζί με μερικά παιδάκια, έχουν ντυθεί ξωτικά για να βασανίσουν τον Φάλσταφ. Ο Σερ Χιου και οι ξωτικά φτάνουν στο δάσος. Ο Φάλσταφ βασανίζεται από τα ξωτικά και μετά ταπεινώνεται δημόσια. Οι παρευρισκόμενοι αποκαλύπτουν την ταυτότητά τους στον Φάλσταφ. Ο Φάλσταφ ντρέπεται αλλά δεν απελπίζεται γιατί συνειδητοποιεί ότι του άξιζαν οι φάρσες. Ο κύριος Φορντ αξιώνει πίσω τα χρήματα που του είχε πληρώσει ως Μπρουκ και παίρνει επίσης στην κατοχή του το άλογο του Φάλσταφ ως αποζημίωση. Ο Σλέντερ και ο Δρ Καγιού μπαίνουν με τη σειρά τους για να αναφέρουν ότι και οι δυο τους έχουν εξαπατηθεί αφού δυο μεταμφιεσμένα αγόρια είχαν αντικαταστήσει την Άννα στην υποτιθέμενη φυγή μαζί τους. Τελικά ο Φέντον και η Άννα Πέιτζ, έχοντας εξαπατήσει και τους δύο γονείς, έχουν καταφέρει να παντρευτούν. Δίνεται συγχώρεση στους Φέντον και Φάλσταφ και όλοι καλούνται να γιορτάσουν στο σπίτι του κυρίου και της κυρίας Πέιτζ.
Χρονολόγηση του έργου
Το έργο, ακολουθούσε για χρόνια ο θρύλος ότι γράφτηκε μέσα σε 14 μέρες για να ανταποκριθεί στις επιθυμίες της βασίλισσας Ελισάβετ, που ανυπομονούσε να δει ξανά στη σκηνή τον χαρακτήρα του Φάλσταφ από το έργο Ερρίκος ο Δ΄. Αυτός ο θρύλος προέρχεται από τον Τζον Ντένις, με την ευκαιρία της έκδοσης της διασκευής του έργου The comical gallant ή The amours of Sir John Falstaff το 1702 και επαναλήφθηκε από τον Νίκολας Ρόου το 1709 στο Life of Shakespeare. Ωστόσο, αυτή η ιδέα δεν γίνεται πλέον αποδεκτή από τους σύγχρονους κριτικούς. Επίσης η θεωρία ότι το έργο δημιουργήθηκε ως βασιλική ψυχαγωγία για τον εορτασμό της εκλογής των νέων ιπποτών του Τάγματος της Περικνημίδας το 1597 δεν είναι πλέον ευρέως αποδεκτή.
Ο Σαίξπηρ είναι απίθανο να είχε δημιουργήσει το έργο πριν από τα τέλη του 1599 ή το 1600. Η δράση του έργου διαδραματίζεται μεταξύ του Ερρίκου του Δ'  Μέρος 2ο, που δημιουργήθηκε το 1597, και του Ερρίκου του Ε' , που χρονολογείται το 1599. Με βάση αυτές τις υποθέσεις, και έχοντας κατά νου ότι η πρώτη καταγραφή του κειμένου έλαβε χώρα τις πρώτες εβδομάδες του 1602, η πιο πιθανή ημερομηνία ολοκλήρωσης της συγγραφής του έργου τοποθετείται σε ένα χρονικό διάστημα μεταξύ 1599 και 1601.
Πρωτογενείς πηγές
Ο Σαίξπηρ θα μπορούσε να είχε χρησιμοποιήσει πολλές πηγές για αυτό το έργο του:
Από το θέατρο στην όπερα
Πολλές όπερες, από τον 18ο έως τον 20ο αιώνα είχαν σαν πηγή έμπνευσης τις εύθυμες κυράδες του Ουίνδσορ.
Earthlings (ταινία)
Το Earthlings (ελληνικά: Γήινοι) είναι μια αμερικάνικη ταινία ντοκιμαντέρ του 2005 σχετικά με τη χρήση από την ανθρωπότητα άλλων ζώων ως κατοικίδια ζώα, τρόφιμα, ένδυση, ψυχαγωγία, όσο και για την επιστημονική έρευνα. Η ταινία έχει αφηγητή τον Χοακίν Φίνιξ, και διαθέτει μουσική υπόκρουση από τον Moby, και σκηνοθετήθηκε από τον Σον Μόνσον, η εκτελεστική παραγωγή έγινε από την εταιρεία Libra Max και συν-παράγωγη από την Μάγκι Κιου, το σύνολο των οποίων είναι βίγκαν. Ένα δεύτερο τμήμα κυκλοφόρησε το Αύγουστο 2015 με τίτλο Unity.
Πλοκή
Καλύπτει καταστήματα κατοικίδιων ζώων, εκτροφεία κουταβιών, και τις ιδιότητες των ζώων, το Earthlings περιλαμβάνει πλάνα που λαμβάνονται μέσω της χρήσης των κρυφών καμερών για να καταγράφουν την πρακτική που γίνονται ημερησίως σε μερικές από τις μεγαλύτερες βιομηχανίες στον κόσμο, οι οποίες στηρίζονται στα ζώα. Αντλεί παραλληλισμούς μεταξύ του ρατσισμού, του σεξισμού και του σπισισμού.
Παραγωγή
Η ταινία ξεκίνησε ως σχέδιο από τον συγγραφέα, σκηνοθέτη και παραγωγό Σον Μόνσον που είχε πυροβοληθεί στο καταφύγια ζώων γύρω από το Λος Άντζελες το 1999. Ο Μόνσον αρχικά γύρισε σκηνές για διαφημίσεις κοινωνικού ενδιαφέροντος για τον ψεκασμό και την στείρωση των κατοικίδιων ζώων, αλλά αυτό που τον είδε να μετακινηθεί τόσο πολύ που μετατράπηκε σε ένα ντοκιμαντέρ. Η ταινία θα πάρει άλλα έξι χρόνια για να ολοκληρωθεί λόγω της δυσκολίας απόκτησης βίντεο μέσα σε αυτές τις βιομηχανίες.
Προβολή
Ο Χοακίν Φίνιξ σχολίασε σχετικά με το ντοκιμαντέρ, «Από όλες τις ταινίες που έχω κάνει ποτέ, αυτή είναι η μία που παίρνει τους ανθρώπους να μιλούν περισσότερο. Για κάθε ένα άτομο που βλέπει το Earthlings, θα πει τρία.» Ο φιλόσοφος Τομ Ρίγκαν επεσήμανε, "Για όσους παρακολουθήσουν το Earthlings, ο κόσμος δεν θα είναι ποτέ πια ο ίδιος.»
Διακρίσεις
Το 2005, το Earthlings έκανε πρεμιέρα στο Festival Film Artivist, (όπου κέρδισε το βραβείο του Καλύτερου Ντοκιμαντέρ), ακολουθούμενη από το Διεθνές Φεστιβάλ Κινηματογράφου της Βοστώνης, (όπου κέρδισε το Βραβείο του Καλύτερου Περιεχομένου), και στο Φεστιβάλ του Σαν Ντιέγκο, (όπου κέρδισε το βραβείο του καλύτερο Ντοκιμαντέρ, καθώς και το Ανθρωπιστικό Βραβείο στο Φοίνιξ για το έργο του για την ταινία).
Εξωτερικοί σύνδεσμοι
Κατηγορία:Ταινίες του 2005 Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Αμερικανικά ντοκιμαντέρ
Πρωτάθλημα πετοσφαίρισης Ισλανδίας γυναικών
Το Πρωτάθλημα Πετοσφαίρισης Ισλανδίας Γυναικών, γνωστό ως Mizunodeildar kvenna για λόγους χορηγίας, είναι ένα Ισλανδικό πρωτάθλημα για γυναικείους συλλόγους πετοσφαίρισης. Στο Σύστημα πρωταθλημάτων πετοσφαίρισης της Ισλανδίας, είναι το πρωταρχικό πρωτάθλημα της χώρας και διοργανώνεται από την Ισλανδική Ομοσπονδία Πετοσφαίρισης (Blaksamband Íslands). Το πρωτάθλημα αποτελείται από 7 ομάδες (2017–18) και λειτουργεί με το σύστημα προώθησης και υποβιβασμού με την Β΄ Κατηγορία (1. deild kvenna).
Το πρωτάθλημα διοργανώθηκε για πρώτη φορά το 1973. Οι αγωνιστικές περίοδοι διαρκούν από το τέλος Σεπτεμβρίου με αρχές Οκτωβρίου μέχρι το Μάρτιο με τις ομάδες να παίζουν 18 αγώνες η κάθε μία. Αυτή τη στιγμή χρηματοδοτείται από την ιαπωνική εταιρεία αθλητικού εξοπλισμού και αθλητικών ειδών Mizuno, και έτσι είναι επίσημα γνωστό ως Mizunodeildar kvenna. Οι σύλλογοι του πρωταθλήματος έχουν δικαίωμα συμμετοχής στο Πρωτάθλημα Πετοσφαίρισης Νορδικών Συλλόγων Γυναικών της NEVZA (The North European Volleyball Zonal Association).
Εξωτερικοί σύνδεσμοι
Κατηγορία:Αθλητισμός στην Ισλανδία Κατηγορία:Πετοσφαίριση στην Ισλανδία Κατηγορία:Εθνικά πρωταθλήματα πετοσφαίρισης
Όρη του Καντάλ
Τα όρη Καντάλ (ή Ηφαίστεια του Καντάλ), (γαλλικά: Monts du Cantal), είναι μια οροσειρά που βρίσκεται στα κέντρο-δυτικά του Μασίφ Σαντράλ, στο νομό Καντάλ της περιοχής Ωβέρνη-Ρον-Αλπ. Αποτελούν τμήμα του Φυσικού περιφερειακού πάρκου των ηφαιστείων της Ωβέρνης και δημιουργήθηκαν από το μεγαλύτερο ορατό στρωματοηφαίστειο στην Ευρώπη.
Ο ορεινός όγκος έδωσε το όνομά του σε ένα νομό, σε ένα τυρί που παράγεται στην περιοχή και στο άλογο του Ναπολέοντα Α΄ στη μάχη του Αούστερλιτς.
Τοπωνυμία
Η προέλευση της λέξης Καντάλ (Cantal) είναι, σύμφωνα με τον Γάλλο γλωσσολόγο Αλμπέρ Ντωζά (Albert Dauzat), προ-λατινική, από τον παλιό τύπο Cantallu, του οποίου η ρίζα είναι η κελτική λέξη Cant=λαμπερός.
Παλιά ονομάζονταν επίσης Κελτικά όρη (monts Celtiens) επειδή εμφανίζονται σε αρχαίες διαδρομές ως όρη των Κελτών (Mons Celtarum).
Ο αρχαίος ρωμαϊκός δρόμος που τα διέσχιζε από βορρά προς νότο ήταν επίσης γνωστός ως Κελτική οδός (Via Celtica).
Γεωγραφική θέση
εναλλ.=|αριστερά|μικρογραφία|250x250εσ|Μωριακουά Τα όρη Καντάλ, μία από τις πέντε φυσικές περιοχές που αποτελούν το Φυσικό περιφερειακό πάρκο των Ηφαιστείων της Ωβέρνης, καταλαμβάνουν κεντρικά το μεγαλύτερο μέρος του νομού στον οποίο έδωσαν το όνομά τους, στην περιοχή Ωβέρνη-Ρον-Αλπ, στο κέντρο του Μασίφ Σαντράλ. Καταλαμβάνουν επίσης μέρος του βόρειου άκρου του νομού Αβερόν. μικρογραφία|250x250εσ|Τοπίο της Σατενιεραί με το κάστρο Σενεζέργκ Οριοθετούνται από τις ακόλουθες φυσικές περιοχές:
Γεωμορφολογία
αριστερά|μικρογραφία|300x300εσ|Χάρτης των ηφαιστείων του Καντάλ Το στρωματοηφαίστειο του Καντάλ είναι το μεγαλύτερο στην Ευρώπη. Εμφανίστηκε πριν από 13 εκατομμύρια χρόνια και οι τελευταίες εκρήξεις του χρονολογούνται από περίπου πριν 2 εκατομμύρια χρόνια. Κατέρρευσε σε μεγάλο βαθμό από φαινόμενα μαζικής κατάρρευσης και από τη διάβρωση των ποταμών και των παγετώνων. Έχει περίπου κυκλική διάμετρο μεταξύ 50 και 70 χιλιομέτρων και έκταση 2.700 τετραγωνικά χιλιόμετρα.
Το υψηλότερο σημείο είναι το Πλον ντυ Καντάλ (1.855 μέτρα) και βρίσκεται στο ανατολικό τμήμα του ορεινού όγκου. Περίπου 20 κοιλάδες σχηματίστηκαν στην περιοχή, που ξεκινούν ακτινωτά από το κέντρο και χωρίζουν το βασαλτικό οροπέδιο σε τριγωνικά κομμάτια με εύφορο έδαφος που ονομάζονται πλανέζ (κοιλάδα σε οροπέδιο). Αυτές οι κοιλάδες καταλήφθηκαν από παγετώνες κατά τη διάρκεια της τελευταίας εποχής των παγετώνων, γεγονός που εξηγεί το σχήμα τους.
Υδρογραφία
μικρογραφία|Ο ποταμός Σαντουάρ στα όρη του Καντάλ Τα όρη Καντάλ είναι ανάμεσα στις περιοχές της Γαλλίας με την υψηλότερη υδατόπτωση. Από τις πλαγιές πηγάζουν πολλά ρέματα και ποτάμια. Συνεισφέρουν σε διαφορετικές λεκάνες απορροής και εκβάλλουν στον Ατλαντικό Ωκεανό.
Η παρουσία του νερού δημιουργεί ιδιαίτερα πράσινα τοπία, εξ ου και η ονομασία «πράσινη περιοχή» που δίνεται στο νομό Καντάλ. Συμβάλλει επίσης στο σχηματισμό πολλών καταρρακτών, φαραγγιών, λιμνών και υγρότοπων.
Κύριες κορυφές
εναλλ.=|αριστερά|μικρογραφία|250x250εσ|Πουί Γκριού Το  ηφαιστειακό σύμπλεγμα του Καντάλ αποτελείται από πολλές κορυφές, οι πιο γνωστές από τις οποίες είναι:
Οικονομία
μικρογραφία|Αγελάδες Σαλέρ στα όρη Καντάλ Το μεγαλύτερο μέρος της οικονομίας επικεντρώνεται στη γεωργία και ιδιαίτερα στην εκτροφή βοοειδών. Η τοπική φυλή βοοειδών είναι τα βοοειδή Σαλέρ, που εκτρέφονται για το κρέας και το γάλα τους (για να παρασκευάσουν τυρί Καντάλ και Σαλέρ).
Πολύ αναπτυγμένος είναι ο τουρισμός σε όλες τις εποχές του χρόνου. Εδώ βρίσκεται το Λιοράν, το μεγαλύτερο χιονοδρομικό κέντρο του Μασίφ Σαντράλ.
Εξωτερικοί σύνδεσμοι
Κατηγορία:Γεωγραφία της Ωβέρνης-Ρον-Αλπ
Χάρης Καρώνης
Ο Χάρης Καρώνης (γενν. 1974) είναι Έλληνας ηλεκτρολόγος μηχανικός και επιχειρηματίας, ο οποίος έχει ιδρύσει και είναι κύριος μέτοχος στην εταιρεία εφαρμογών πληροφορικής, Viva Wallet Holdings.
Βιογραφικά στοιχεία
Γεννήθηκε στην Αθήνα το 1974. Εισήχθη στο ΤΕΙ Πειραιά το 1992 στο τμήμα Ηλεκτρολόγων Μηχανολόγων και το 1994 έλαβε το πτυχίο του.
Καριέρα
Τα έτη 1991-1999 εργάστηκε ως μουσικός παραγωγός ραδιοφώνου στον σταθμό Αθήνα 9,84 και στο Jeronimo Groovy. Το 1996 πήρε μέρος στη δημιουργία της βάσης δεδομένων τραγουδιών στο ελληνικό διαδίκτυο, music.groovy.gr. Έλαβε μέρος τα έτη 1997-99 στην εθνική επιτροπή τηλεπικοινωνιών. Το 1999 διεκπεραίωσε το σχεδιασμό και την εγκατάσταση του δικτύου του ελληνικού στρατού.
Το 2000, ίδρυσε την εταιρεία www.realize.gr που παρείχε εξειδικευμένες τεχνολογικές υπηρεσίες και ηλεκτρονικές υπηρεσίες βασισμένες στις συναλλαγές. Το 2006 ίδρυσε τη Viva.gr που αποτελεί σήμερα σημαντικό πάροχο υπηρεσιών στον τομέα των ταξιδιωτικών υπηρεσιών, των υπηρεσιών e-ticketing θεαμάτων, των ασφαλιστικών υπηρεσιών και άλλων υπηρεσιών.
Το 2021 η εταιρεία Viva Wallet έχει υποκαταστήματα σε 23 χώρες σε όλη την Ευρώπη και παρέχει υπηρεσίες σε 19 διαφορετικές γλώσσες. Τον Ιανουάριο 2022, η αμερικανική JP Morgan εξαγόρασε το 49% των μετοχών της εταιρείας Viva Wallet.
Διακρίσεις
Το 1999 ο Καρώνης βραβεύτηκε στα Web Awards για τον ιστότοπο της Crunch. To 2000 βραβεύτηκε στα Web Awards ως καλύτερος μάνατζερ για τις ιστοσελίδες των προϊόντων NESCAFE & MILKO.
Παραπομπές
Κατηγορία:Έλληνες επιχειρηματίες
Μίρτσεα Ντρουκ
Ο Μίρτσεα Ντρουκ (γεννημένος στις 25 Ιουλίου 1941, στο Ποτσιουμπαούτσι, στην περιοχή Ρισκάνι) είναι Μολδαβός και Ρουμάνος πολιτικός, που υπηρέτησε ως πρωθυπουργός της Μολδαβίας μεταξύ 26 Μαΐου 1990 και 22 Μαΐου 1991.
Διορίστηκε πρωθυπουργός μετά την αποχώρηση της αντιπολίτευσης από το Κοινοβούλιο, ως διαμαρτυρία για τις πολιτικές του εθνικιστικού Λαϊκού Μετώπου της Μολδαβίας.
Η κυβέρνησή του εκκαθάρισε τους μη Μολδαβούς από τα πολιτιστικά ιδρύματα και άλλαξε την προοπτική του εκπαιδευτικού συστήματος, ώστε να επικεντρωθεί στη ρουμανική εκπαίδευση, μακριά από το ρωσοκεντρικό εκπαιδευτικό σύστημα της σοβιετικής εποχής. Τα ονόματα των οδών και τα σύμβολα του κράτους άλλαξαν, για να δείξουν τη ρουμανική κληρονομιά της Μολδαβίας. Μετά από εξεγέρσεις κατά της φιλορουμανικής μεροληπτικής πολιτικής της κυβέρνησης που εξαπλώθηκαν στην Υπερδνειστερία και τη Γκαγκαουζία, απείλησε να εξαπολύσει έναν εμφύλιο πόλεμο παρόμοιο με αυτόν στον Λίβανο και στην Βόρεια Ιρλανδία.
Τον Μάιο του 1991, απομακρύνθηκε από τη θέση του μετά από συντριπτική ψήφο δυσπιστίας. Μετά την απόλυσή του τέθηκε υπό έλεγχο για αμφισβητούμενες οικονομικές συναλλαγές. Κατηγορήθηκε επίσης ότι προώθησε την υποταγή των Ρωσόφωνων.
Όταν ρωτήθηκε για την ένωση με τη Ρουμανία, απάντησε ότι πρώτα, πρέπει να υπάρξουν μερικές εκατοντάδες κοινές επιχειρήσεις Ρουμανίας-Μολδαβίας και περίπου δεκάδες χιλιάδες μικτοί γάμοι.
Το 1990, ήταν μέλος του Προεδρικού Συμβουλίου της Μολδαβίας και επικεφαλής της κοινοβουλευτικής παράταξης, του Λαϊκού Μετώπου της Μολδαβίας. Τον Δεκέμβριο του 1991 έγινε πρόεδρος του Εθνικού Συμβουλίου Επανένωσης. Τον Φεβρουάριο του 1992, εξελέγη πρόεδρος του Χριστιανοδημοκρατικού Λαϊκού Μετώπου της Μολδαβίας.
Έλαβε μέρος ως ανεξάρτητος υποψήφιος με μια μονοθεματική πλατφόρμα ένωσης της Ρουμανίας και της Μολδαβίας στις προεδρικές εκλογές της Ρουμανίας το 1992, λαμβάνοντας 326.866 ψήφους (2,75%).
Ο Ντρουκ έμεινε στη Ρουμανία, όπου εργάστηκε για το Υπουργείο Εξωτερικών μεταξύ 2001 και 2004. Το 2004 εντάχθηκε στο εθνικιστικό Κόμμα Μεγάλης Ρουμανίας. Αυτή τη στιγμή εργάζεται στο Εμπορικό και Βιομηχανικό Επιμελητήριο της Ρουμανίας, συμμετέχοντας σε έργα διασυνοριακής συνεργασίας μεταξύ της Ρουμανίας, της Δημοκρατίας της Μολδαβίας και της Ουκρανίας.
Παραπομπές
Κατηγορία:Πρωθυπουργοί της Μολδαβίας
Κύπελλο Κύπρου πετοσφαίρισης ανδρών 1990-91
Το Κύπελλο Κύπρου 1990-91 ήταν η 17η έκδοση του Κυπέλλου Κύπρου (14η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι δέκα ομάδες της Α΄ κατηγορίας 1990-91. Νικήτρια ήταν η Ανόρθωση για 8η φορά στην ιστορία της.
Προκριματικά
Στα προκριματικά συμμετείχαν 4 από τις 10 ομάδες.
Προημιτελικά
Στην προημιτελική φάση (19 Νοεμβρίου 1990) έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.
Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.
Τελικός
Στον τελικό προκρίθηκαν η Ανόρθωση και η Νέα Σαλαμίνα. Το παιχνίδι διεξήχθη στις 4 Μαρτίου 1991 στο Λευκόθεο Κλειστό Γυμναστήριο στη Λευκωσία. Νικήτρια ήταν η Ανόρθωση με σκορ 3-1 σετ (15-8, 17-15, 5-15, 15-10).
Πηγές
Κατηγορία:Κύπελλο Κύπρου (πετοσφαίριση ανδρών) Κατηγορία:Πετοσφαίριση το 1990 Κατηγορία:Πετοσφαίριση το 1991
Πεισήνορας
Στην ελληνική μυθολογία με το όνομα Πεισήνορας (Πεισήνωρ) είναι γνωστά τα παρακάτω τρία ομηρικά πρόσωπα:
Πηγές
Κατηγορία:Τρώες Κατηγορία:Οδύσσεια
Περίβοια
Στην ελληνική μυθολογία με το όνομα Περίβοια είναι κυρίως γνωστή η νεότερη από τις θυγατέρες του βασιλιά των Γιγάντων Ευρυμέδοντα. Η Περίβοια ζευγάρωσε με τον θεό της θάλασσας Ποσειδώνα και από την ένωση αυτή γεννήθηκε ο Ναυσίθοος, ο πρώτος χρονικά βασιλιάς των Φαιάκων, όπως μνημονεύεται στην Οδύσσεια (ραψωδία η, στίχοι 57-62). Η Οδύσσεια περιγράφει την Περίβοια ως «ασύγκριτη στην ομορφιά γυναίκα» («γυναικών είδος αρίστη», η 57).
Με το όνομα Περίβοια απαντώνται ακόμα και τα παρακάτω επτά πρόσωπα:
Πηγές
Περιβοια Κατηγορία:Ναϊάδες Κατηγορία:Ωκεανίδες
Σόφουκου-τζι (Φουκουόκα)
Ο Σόφουκου-τζι (Sōfuku-ji) (崇福寺) είναι βουδιστικός ναός της σχολής Ρινζάι στην Χακάτα-κου στην Φουκουόκα της Ιαπωνίας. Το τιμητικό του πρόθεμα σάνγκο (sangō) είναι Γικοντακεζάν (Yokodakezan) (横岳山). Ο ναός είχε ιδρυθεί από τον μοναχό Ταν'έ (湛慧) στο Νταζαΐφου το 1240, αλλά μεταφέρθηκε στην τωρινή του θέση το 1600, αφότου έγινε οικογενειακός ναός της φυλής Κουρόντα.
Ιστορία
μικρογραφία| Αίθουσα Ασάχι- [[Τζίζο 旭地蔵堂)]] Το Σόφουκου-τζι (崇福寺, Κυριολεκτικά ναός της υπέρτατης ευτυχίας) στην Φουκουόκα (Ιαπωνία) είναι ένα βουδιστικός ναός της σχολής Ρινζάι (Rinzai-shū ). Ιδρύθηκε το 1240 στην έδρα του Ειδικού Διοικητικού κέντρου Νταζαΐφου από τον μοναχό Ταν'έ (湛慧). Το επόμενο έτος, ο μοναχός Έννι Μπεν'έν (円爾 弁円), ο οποίος είχε επίσης επιστρέψει από την Κίνα, έκανε το κήρυγμα των εγκαινίων. Μαζί με τον ναό Τζότεν (承天寺), που χτίστηκε στη Χακάτα το 1241, ήταν υπό τον έλεγχο και την προστασία του στρατηγού Μούτο Σουκεγιόρι (1160-1228), που διέμενε στο Νταζαΐφου ως εκπρόσωπος του σογκουνάτου Καμακούρα. Το 1272, αυτός ο ναός κατοικήθηκε από τον Νάνπο Σόμιο (γνωστός και ως Ντάιο Κοκούσι), ο οποίος τον επέκτεινε πάρα πολύ. Ο Νάνπο πέρασε τριάντα χρόνια εκεί. Πιστεύεται ότι το μοναστήρι χτίστηκε μόνο για αυτόν.
Το 1331, ο Σούχο Μιότσο άφησε το Νταιτόκου-τζι για εκατό ημέρες, μόνο για να το περάσει στο Σόφουκου-τζι.
Αυτός ο ναός έχει γίνει ένα διάσημο σημείο σύνδεσης μεταξύ Ιαπωνίας και Κίνας. Από αυτήν πέρασαν πολλοί Κινέζοι μοναχοί, που ήρθαν στην Ιαπωνία και πολλοί Ιάπωνες μοναχοί, που πήγαν στην Κίνα. Ο ίδιος ο Νάνπο αποδείχθηκε ότι ήταν ένας δάσκαλος που προσέλκυσε πολλούς μαθητές εδώ, ενθαρρύνοντας την αφοσίωσή του στη διδασκαλία του Ζεν. Ο Δάσκαλος Νάνπο περιέγραψε την πρακτική του στο Σόφουκου-τζι στο Σόφουκου-τζι γκόροκ. Σε αυτόν τον ναό ο Νάνπο ανέπτυξε την εθνική του ευθύνη, που εκφράστηκε με όρους όπως «Μεγάλο Έθνος της Ιαπωνίας» ή «Μεγάλο Κράτος της Ιαπωνίας».
Κατά την κατασκευή της καστροπολιτείας της Φουκουόκα, χρησιμοποιήθηκαν υλικά από παλαιότερα κτήρια και εγκαταστάσεις. Μια πύλη Καράμον προέρχεται από το Κάστρο Νατζίμα (名島城, Najima-jō) που βρίσκεται σε ένα ακρωτήριο, το οποίο κατεδαφίστηκε το 1601, επειδή η γύρω περιοχή ήταν ανεπαρκής για την ανάπτυξη ενός μεγαλύτερου οικισμού. Στο νέο κάστρο της Φουκουόκα χρησιμοποιήθηκαν πολλές πέτρες.
Κατά τη διάρκεια της καταστολής του Βουδισμού και του χωρισμού του από τον Σιντοϊσμό (Haibutsu kishaku) στην πρώιμη περίοδο Μεϊτζί, οι εγκαταστάσεις διαλύθηκαν. Η ανοικοδόμηση ξεκίνησε το 1895. Το 1918 υλοποιήθηκε η κύρια πύλη του Κάστρου Φουκουόκα και έκτοτε χρησιμεύει ως πύλη ναών (Σανμόν, κυριολεκτικά «πύλη του βουνού»).
Το 1945 η πόλη της Φουκουόκα υπέστη και πάλι σοβαρές ζημιές από την Πολεμική Αεροπορία των ΗΠΑ. Μεταξύ άλλων, η περίφημη αίθουσα τσαγιού του εμπόρου και δασκάλου του τσαγιού Καμίγια Σόνταν (1551-1635) τυλίχτηκε στις φλόγες.
Μετά τον πόλεμο, οι εναπομείναντες ταφικοί χώροι των ηγεμόνων Κουρόντα αποκαταστάθηκαν και συγκεντρώθηκαν στο ένα πέμπτο της πρώην περιοχής.
Το 2005, τρία κτήρια χάθηκαν από πυρκαγιά.
Το 2014, η οικογένεια Κουρόντα παρέδωσε τους εναπομείναντες τάφους Κουρόντα από την περίοδο Έντο στην πόλη Φουκουόκα. Την ίδια χρονιά επεκτάθηκε η μικρή σκάλα (σάντο, sandō) από το δρόμο μέχρι την πύλη του ναού. Επίσης περιορίστηκαν και εφαρμόστηκαν τα καταστήματα λατρευτικών ειδών.
Στο εσωτερικό του εξωτερικού τοίχου στην δημόσια προσβάσιμη μπροστινή περιοχή του ναού υπάρχει ένας μακρύς, στεγασμένος διάδρομος με εκατοντάδες μεγάλα και μικρά αγάλματα από πολλές διαφορετικές βουδιστικές ονομασίες, που κατατέθηκαν εκεί από πιστούς.
Παραπομπές
κατηγορία: Ιαπωνική θρησκεία κατηγορία: Ιαπωνικός πολιτισμός Κατηγορία: Αξιοθέατα στην Ιαπωνία Κατηγορία:Κτίρια και κατασκευές στην Ιαπωνία Κατηγορία:Βουδισμός στην Ιαπωνία Κατηγορία:Βουδιστικοί ναοί
Καταβόθρα Ευρυτανίας
Για οικισμούς με το ίδιο όνομα δείτε το λήμμα: Καταβόθρα (αποσαφήνιση)
Η Καταβόθρα είναι ορεινό χωριό του νομού Ευρυτανίας σε υψόμετρο 740 μέτρων το οποίο βρίσκεται στα νοτιοδυτικά όρια του νομού με την Αιτωλοακαρνανία. Το όνομά του προήλθε από τη κορυφή Καταβόθρα (υψόμετρο 1.752 μ.) του Παναιτωλικού όρους στα νότια του χωριού. Απέχει 56 χλμ. ΝΔ. από το Καρπενήσι και 41 χλμ. ΒΑ. από το Αγρίνιο. Ιδιαίτερο πεζοπορικό και φυσιολατρικό ενδιαφέρον παρουσιάζει η διαδρομή Καταβόθρα - Αρέντα (σημερινή Δροσοπηγή) που περνά από δασώδη τοπία και έναν καταρράκτη. Η παλιά ονομασία, μέχρι το 1928, ήταν Κορίκιστα οπότε μετονομάστηκε σε Σύδεδρον και το 1943 με το ΦΕΚ 63Α-22/03/1943 σε Καταβόθρα. Σύμφωνα με το σχέδιο Καλλικράτης, μαζί με τη Δροσοπηγή (Αρέντα), αποτελούν τη τοπική κοινότητα Καταβόθρας που ανήκει στη δημοτική ενότητα Προυσού του Δήμου Καρπενησίου και σύμφωνα με την απογραφή του 2011 ως κοινότητα έχει πληθυσμό 239 κατοίκους, ενώ ως οικισμός 64.
Εξωτερικοί σύνδεσμοι
Κατηγορία:Χωριά του νομού Ευρυτανίας Κατηγορία:Δήμος Καρπενησίου Κατηγορία:Δήμος Προυσού
Μιρό της Βαρκελώνης
Ο Μιρό της Βαρκελώνης, (Ισπανική γλώσσα ːMiro, απεβ. το 966) από τον Οίκο της Βαρκελώνης ήταν Κόμης της Βαρκελώνης, Ζιρόνα, Οζόνα και Κόμης της Ουρζέλ (948 - 966).
Βιογραφία
Ήταν γιος τού Σούνυερ κόμη της Βαρκελώνης, Ζιρόνα, Οζόνα και της Ριχίλντας, μάλλον κόρης τού κόμη τού Ρουέργκ στην Τουλούζη.
Ο πατέρας του παραιτήθηκε το 947 (τρία έτη πριν αποβιώσει) και ο Μιρό έγινε κυβερνήτης μαζί με τον αδελφό του Μπορέλ Β΄ των κομητειών. Ο Μπορέλ Β΄ ανέλαβε τα στρατιωτικά και εξωτερικά θέματα και ο Μιρό τις εσωτερικές υποθέσεις.
Ο Μιρό έκανε δωρεές στις μονές τού Σαν Κουγάτ δελ Βαγιές και Σαν Χουάν δε λας Αβαδέσας υ Ριπόλλ και κατά τη διακυβέρνησή του πιστεύεται, ότι άρχισε την κατασκευή τού αρδευτικού καναλιού Ρεκ Κομτάλ, που έφερε νερό στη Βαρκελώνη.
Πηγές
Κατηγορία:Οίκος της Βαρκελώνης
Αετόπετρα Ζίτσας Ιωαννίνων
Για οικισμούς με το ίδιο όνομα δείτε το λήμμα: Αετόπετρα
Η Αετόπετρα είναι ορεινό χωριό της πρώην επαρχίας Δωδώνης στο νομό Ιωαννίνων σε υψόμετρο 770 μέτρα.
Γεωγραφία - Ιστορία
Η Αετόπετρα βρίσκεται στις νοτιοδυτικές πλαγιές του όρους Κασιδιάρης, δίπλα στην επαρχιακή οδό Σουλόπουλου - Δελβινακίου και σε απόσταση 39 χλμ. βορειοδυτικά από τα Ιωάννινα. Η παλιά ονομασία του χωριού ήταν Κοσόλιανη, μέχρι το 1927, οπότε μετονομάστηκε. Σύμφωνα με το σχέδιο Καλλικράτης, μαζί με την Κάτω Αετόπετρα αποτελούν τη τοπική κοινότητα Αετοπέτρας Δωδώνης που ανήκει στη δημοτική ενότητα Μολοσσών του Δήμου Ζίτσας και σύμφωνα με την απογραφή του 2011 έχει πληθυσμό ως κοινότητα 47 κατοίκων, εκ των οποίων οι 42 κατοικούν στην Αετόπετρα και οι υπόλοιποι στον Κάτω Αετόπετρα.
Τοπική κοινότητα
Η τοπική κοινότητα Αετοπέτρας είναι χαρακτηρισμένη ως αγροτικός ορεινός οικισμός, με έκταση 25,174 χμ² (2011).
Πληθυσμός
(σε παρένθεση ο πληθυσμός της τοπικής κοινότητας)
Δείτε επίσης
Αετόπετρα Κόνιτσας Ιωαννίνων στη Βικιπαίδεια
Πηγές
Κατηγορία:Χωριά του νομού Ιωαννίνων Κατηγορία:Δήμος Ζίτσας
Ρόνι Ο'Σάλιβαν
εναλλ.=Ronnie O’Sullivan at Snooker German Masters (DerHexer) 2015-02-06 07.jpg|μικρογραφία|Ο Ρόνι Ο' Σαλιβαν κατά τη διάρκεια του Γερμανικού Μάστερς 2015 Ο Ρόνι Ο' Σάλιβαν ΤΒΑ  (Ρόναλντ Αντόνιο Ο' Σάλιβαν, 5 Δεκεμβρίου 1975) είναι ένας επαγγελματίας παίκτης σνούκερ από το Έσσεξ της Αγγλίας που θεωρείται ο κορυφαίος παίκτης στη σύγχρονη ιστορία του αθλήματος. Είναι 7 φορές παγκόσμιος πρωταθλητής σνούκερ, 7 φορές νικητής Μάστερς, 7 φορές νικητής του Πρωταθλήματος Ηνωμένου Βασιλείου. Είναι ο πιο πετυχημένος παίκτης στην ιστορία των τριών αυτών τουρνουά που λέγονται Triple Crown Series (21 τίτλοι στο σύνολο). Είναι ο πιο πετυχημένος παίκτης στην ιστορία των ranking τουρνουά με 39 τίτλους (Ranking title είναι ο τίτλος ο οποίος προσμετράτε στην παγκόσμια λίστα κατάταξης). Τα κέρδη του από το άθλημα του σνούκερ τον καθιστούν ως τον πιο επιτυχημένο σε εισπράξεις αθλητή όλων των εποχών (πάνω από £11.7 εκατ.)
Ένα σπάνιο ταλέντο από παιδί, έγινε επαγγελματίας παίκτης το 1992, σε ηλικία 16 ετών. Το 1993 κατέκτησε το πρώτο του ranking τίτλο, το Πρωτάθλημα Ηνωμένου Βασιλείου, σε ηλικία 17 ετών και 358 ημερών, όντας ο νεότερος παίκτης που κερδίζει ranking τίτλο (ρεκόρ που κατέχει έως σήμερα). Επίσης, είναι ο νεότερος παίκτης στην ιστορία που έχει κατακτήσει το Μάστερς (το 1995 σε ηλικία 19 ετών και 69 ημερών). Ο Ο' Σάλιβαν ξεχωρίζει για τη διάρκεια του στο υψηλότερο επίπεδο, καθώς κατέχει το ρεκόρ των συνεχόμενων εμφανίσεων στο Παγκόσμιο Πρωτάθλημα (29 συναπτές παρουσίες από το 1993 έως και το 2021). Μάλιστα με την κατάκτηση του έκτου Παγκοσμίου Πρωταθλήματος το 2022, όντας 46 ετών έγινε ο γηραιότερος πρωταθλητής στη σύγχρονη ιστορία του αθλήματος. Επίσης σύμφωνα με το Βιβλίο Γκίνες κρατά το ρεκόρ του γρηγορότερου maxiumm break στην ιστορία. Το είχε επιτύχει στο Παγκόσμιο του 1997 σε χρόνο 5 λεπτών και 8 δευτερολέπτων. Συνολικά στην καριέρα του κατέχει τα περισσότερα century breaks (πάνω από 1.100) και maxiumum breaks (15).
Ο Ο' Σάλιβαν έχει παλέψει κατά τη διάρκεια της καριέρας του με την κατάθλιψη όπως και με την εξάρτηση ουσιών και αλκοολισμού. Λόγω του απρόβλεπτου ταμπεραμέντου του και των κατά καιρούς δηλώσεων του, έχει ουκ ολίγες φορές επικριθεί από φορείς του αθλήματος και έχει βρεθεί στο στόχαστρο του αθλήματος. Έχει δεχθεί παρατηρήσεις από την ομοσπονδία του αθλήματος με αποτέλεσμα ο ίδιος να απειλεί ότι θα σταματήσει από το άθλημα. Όσον αφορά τη δράση του έξω από το άθλημα, έχει δουλέψει ως σχολιαστής στο δίκτυο Eurosport, έχει συγγράψει μυθιστορήματα και αυτοβιογραφίες. Το 2016 του απονεμήθηκε το Τάγμα της Βρετανικής Αυτοκρατορίας.
Προσωπική ζωή
Ο Ο' Σάλιβαν γεννήθηκε στις 5 Δεκεμβρίου του 1975 στο Ουέρτσλεϊ της Αγγλίας και είναι γιος του Ρόναλντ Τζον Ο' Σάλιβαν και της Μαρίας Καταλάνο. Η μητέρα του έχει καταγωγή από τη Σικελία της Ιταλίας και ο Ρόνι περνούσε τις διακοπές του κατά την παιδική ηλικία στο χωριό του κοντά στο Αγκριτζέντο. Έπειτα εγκαταστάθηκε στο Τσίγκουελ του Έσσεξ, μέρος στο οποίο ζει μέχρι σήμερα. Ο πατέρας του διατηρούσε μαγαζιά με ερωτικά είδη και προϊόντα στην περιοχή Σόχο του Λονδίνου. Το 1992 και ενώ ο Ο' Σάλιβαν ήταν 16 ετών, ο πατέρας του καταδικάστηκε ισόβια για δολοφονία και εξέτισε ποινή 18 ετών, αφού το 2010 αποφυλακίστηκε. Το 1996 η μητέρα του οδηγήθηκε στη φυλακή για φοροδιαφυγή με αποτέλεσμα ο Ο' Σάλιβαν σε ηλικία 21 ετών να χρειαστεί να έχει υπό την προστασία του, την 8χρονη τότε αδερφή του Ντανιέλε.
Ο Ο' Σάλιβαν έχει τρία παιδιά. Την Taylor-Ann Magnus (γεννημένη το 1996) από τη διετή σχέση του με τη Sally Magnus, τη Lily (γεννημένη το 2006) και τον Ronnie Jr (γεννημένο το 2007) από τη σχέση του με την Jo Langley, την οποία γνώρισε στη ΜΚΟ υποστήριξης ανθρώπων που πάσχουν από εξάρτηση ναρκωτικών, Narcotics Anonymous. Το 2018 έγινε παππούς σε ηλικία 42 ετών αποκτώντας εγγονή από την πρώτη του κόρη. Το 2012 γνώρισε την ηθοποιό Laila Rouass με την οποία αρραβωνιάστηκε το 2013 αλλά μετά από 10 χρόνια, το ζευγάρι χώρισε τον Φεβρουάριο του 2022.